12. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 73457 της 17/21 Αυγ. 1964 (ΦΕΚ Β΄ 338) Περί της συνθέσεως του Δ.Σ. του Αυτονόμου Οργανισμού Εργατικής Κατοικίας. Έχοντες υπ’ όψιν: Τας διατάξεις του άρθρ. 8 του Νόμ. 4346/1964 (ΦΕΚ 113/10.7.1964) «περί οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανώσεως Κοινωνικής Πολιτικής διατάξεων», αποφασίζομεν: 1-2(βλ. ήδη Π.Δ. 388/1977, ανωτ. σελ. 36,05) 3.Πρόεδρος του Διοικητικού Συμβουλίου διορίζεται πρόσωπον έχον ειδίκευσιν εις τα θέματα της Κοινωνικής Πολιτικής ή γενικωτέραν δράσιν εις τον τομέα τούτον δι’ αποφάσεως του Υπουργού Εργασίας. Δια της αυτής αποφάσεως ορίζεται και ο Αντιπρόεδρος αναπληρών τον Πρόεδρον απόντα ή κωλυόμενον. Αποκλείεται ο διορισμός ως Προέδρου του Δ.Σ. προσώπου έχοντος την ιδιότητα του Προέδρου του Δ.Σ. ετέρου Οργανισμού Κοινωνικής Πολιτικής, υπαλλήλων Ν.Π.Δ.Δ. υπαγομένων εις τον έλεγχον και την εποπτείαν του Υπουργείου Εργασίας και δημοσίων υπαλλήλων εν γένει. 4.(Αντικατεστάθη δια της διατάξεως του άρθρ. 3 παρ. 1 Π.Δ. 388/1977). 5.Παρά τω Συμβουλίω του Οργανισμού ορίζεται ανώτατος ή ανώτερος μόνιμος ή μετακλητός υπάλληλος του Υπουργείου Εργασίας ή ανώτατος υπάλληλος ειδικών θέσεων του αυτού Υπουργείου ως Κυβερνητικός Επίτροπος. Ούτος παρίσταται εις τας συνεδριάσεις του Δ.Σ. του Α.Ο.Ε.Κ. άνευ ψήφου δυνάμενος ν’ αναστέλλη πάσαν απόφασιν αντικειμένην εις τας κειμένας διατάξεις ή τους Κανονισμούς του Οργανισμού. Επί της διαφωνίας, αποφαίνεται ο Υπουργός Εργασίας εντός 10 ημερών, άλλως ισχύει η απόφασις του Δ.Σ. του Α.Ο.Ε.Κ. 6.Γραμματεύς του Διοικητικού Συμβουλίου του Α.Ο.Ε.Κ. διορίζεται υπάλληλος του Υπουργείου Εργασίας ή είς των παρά τω Οργανισμώ υπηρετούντων υπαλλήλων δι’ αποφάσεως του Υπουργού Εργασίας. (Ακολουθούν μεταβατικαί διατάξεις). 